கேள்வி: அபிமன்யூ (யானை) - பிறப்பும் வாழ்வும் பற்றி விளக்கவும்.
பதில்: 1977 ஆம் ஆண்டு ஹெப்பல்லா காட்டில் இருந்து பிடித்துக்கொண்டு வரப்பட்டு குடகு மாவட்டத்தின் தித்திமதியில் அமைந்துள்ள மத்திகோடு யானைகள் முகாமிற்கு கொண்டு வரப்பட்டது. 2007 ஆம் ஆண்டிலிருந்தே அபிமன்யூ யானையும் அதன் கூட்டாளிகளான யானைகளோடு மைசூரின் தசரா கொண்டாட்டத்தில் ஈடுபடுத்தப்பட்டு வந்தது. அம்பாரியை சுமந்து செல்லும் யானைகளுக்கு பல வருடங்களுக்கு முன்பாகவே பாகன்களால் பயிற்சி அளிக்கப்பட்டு வருகிறது. பலராமன் (யானை) என்ற யானை 1999 மற்றும் 2011க்குமிடையில் பதின்மூன்று முறை அம்பாரியை எடுத்துச் சென்றதோடு மொத்தமாக 19க்கும் மேற்பட்ட முறை ஊர்வலத்தில் முதன்மை யானையாக பங்கேற்ற பெருமையைக் கொண்டுள்ளது. 2012 இல் அதனிடமிருந்து அர்ச்சுனன் (யானை) என்ற யானை பொறுப்பேற்றது. அம்பாரி சுமக்கும் யானையாக அதன் தேர்வு அக்டோபர் 2012இல் அமைப்பாளர்களால் உறுதிப்படுத்தப்பட்டது. அதன் தொடர்ச்சியாக இந்த அபிமன்யூ (யானை) 2020ம் ஆண்டு முதல் சாமுண்டி (சப்தகன்னியர்) தேவியின் சிலையை தங்க அம்பாரியில் சுமந்து செல்லும் முதன்மை யானையாக இருந்து வருகிறது.